Η **Σουσάνα Τσάβες Καστίγιο** (ισπανικά: *Susana Chávez Castillo*, 5 Νοεμβρίου 1974 - 6 Ιανουαρίου 2011) ήταν Μεξικανίδα ποιήτρια και ακτιβίστρια ανθρώπινων δικαιωμάτων, η οποία γεννήθηκε, μεγάλωσε και πέθανε στην πόλη Σιουδάδ Χουάρες.

Είναι περισσότερο γνωστή, για τη φράση της, κατά τη διάρκεια των διαδηλώσεων για τις δολοφονίες γυναικών της γενέτειρά της: *Ni una muerta más* (*Καμία άλλη νεκρή*).

Ζωή και επάγγελμα
-----------------

Η Τσάβες ξεκίνησε να ασχολείται με την ποίηση σε ηλικία έντεκα ετών. Συνεχώς έπαιρνε μέρος σε λογοτεχνικούς διαγωνισμούς τόσο στην πόλη της όσο και σε άλλες του Μεξικό. Σύμφωνα με το blog της, η Τσάβες κατείχε πτυχίο στην ψυχολογία και δούλευε επάνω στις ποιητικές της συλλογές.

Θάνατος
-------

Η Τσάβες βρέθηκε στραγγαλισμένη τον Ιανουάριο του 2011 στη γενέτειρά της, με πιθανότερη ημερομηνία θανάτου να είναι στις 6 του μήνα. Εκείνη τη μέρα το πρωί βρέθηκε το σώμα της, με το κεφάλι της καλυμμένο με μία μαύρη σακούλα. Στις 10 Ιανουαρίου η οικογένειά την αναγνώρισε και μία μέρα αργότερα - όχι πριν οι αρχές εντοπίσουν τρεις ανήλικους υπόπτους - δημοσιεύθηκε και στα Μέσα.

Ο κρατικός δικηγόρος Κάρλος Μάνουελ Σάλα είπε ότι η δολοφονία είναι άσχετη με την ακτιβιστική δράση της Τσάβες και ότι βρέθηκε στο λάθος μέρος τη λάθος στιγμή πέφτοντας επάνω σε νεαρούς, οι οποίοι ήθελαν να «περάσουν καλά» με ναρκωτικά και αλκοόλ. Αυτή η δήλωση θορύβησε διάφορες ακτιβιστικές οργανώσεις ανθρωπίνων δικαιωμάτων, λέγοντας ότι ο Σάλα, προσπαθεί να ρίξει το φταίξιμο στο θύμα. Το φταίξιμο από τις οργανώσεις ρίχτηκε στην αυξημένη εγκληματικότητα της πόλης.

Μετά τη σύλληψη των νεαρών, αποδείχτηκε ότι είναι μέλη της βίαιης κι επικίνδυνης οργάνωσης Los Aztecas και ότι το έγκλημα έγινε υπό την επήρεια αλκοόλ και ναρκωτικών. Οι ίδιοι αποκάλυψαν ότι η Τσάβες είχε ξεκινήσει αντιπαράθεση με την οργάνωση και τη σκότωσαν για να μην του καταδόσει στην αστυνομία. Οι τρεις ανήλικοι έλαβαν το μέγιστο της ποινής και φυλακίστηκαν για 15 χρόνια, καταδικαζόμενοι σε δικαστήριο ανηλίκων.

Κληρονομιά
----------

Η φράση της *Ni una muerta más* έχει γίνει σύμβολο κατά της βίας των γυναικών και μάλιστα φεμινιστική οργάνωση της Αργεντινής έχει αυτό ως όνομα. Και σε πολλές πορείες και διαδηλώσεις χρησιμοποιήθηκε αυτό για σλόγκαν.

Παραπομπές
----------

1. ↑  www.bbc.co.uk/news/world-latin-america-12177543.
2. 1 2  «Juarez killings activist Chavez murdered in Mexico». *BBC News* (BBC). January 12, 2011.. Ανακτήθηκε στις January 28, 2011.
3. ↑  *Primera Tormenta*
4. ↑  Villalpando, Rubén (12 Ιανουαρίου 2011). «Asesinan en Ciudad Juárez a la activista social Susana Chávez». *LaJornada*. DEMOS-Desarrollo de Medios. Ανακτήθηκε στις 7 Ιουνίου 2011.
5. ↑  "Niega fiscal de Chihuahua que homicidio de Susana Chávez fuera por su activismo"
6. ↑  Lourdes Godínez, Leal (2008). «Combating Impunity and Femicide in Ciudad Juárez». *NACLA Report on the Americas* **41**: 31–33.
7. 1 2  «Asesinos adolescentes de Susana Chávez van a prisión» (στα es). *Vanguardia*.. Ανακτήθηκε στις 2017-03-06.
8. ↑  «Los Aztecas fueron los asesinos; en EU y México hay 5 mil :: La Razón :: 6 de marzo de 2017». *www.razon.com.mx*. Αρχειοθετήθηκε από το πρωτότυπο στις 19 Μαρτίου 2012. Ανακτήθηκε στις 6 Μαρτίου 2017.
9. ↑  «15 años a asesinos de Susana Chávez» (στα αγγλικά). *hilo directo*. 2013-04-03.. Ανακτήθηκε στις 2017-03-06.
10. ↑  «Cindy Arlette Contreras Bautista: The World's 100 Most Influential People». *Time*. Ανακτήθηκε στις 16 Αυγούστου 2017.

Εξωτερικοί σύνδεσμοι
--------------------

* Luis Sierra, José (13 Ιανουαρίου 2011). «Advocate for Women Susana Chavez Ambushed, Killed and Dismembered». *alternet.org*. New America Media. Ανακτήθηκε στις 28 Ιανουαρίου 2011. [*νεκρός σύνδεσμος*]
* Susana Chávez profile